OpenLLM-France/wikimedia huggingface dataset:
# Super Bomberman R

Super Bomberman R és un videojoc d'acció de laberints que s'està desenvolupant per Konami i HexaDrive i servirà com a entrega principal de la sèrie principal de Bomberman i la primera en ser desenvolupada en poc més de mitja dècada, així com la primera en ser creada pel nou amo de la saga, Konami, seguint a la desaparició de Hudson Soft el 2012.
Super Bomberman R és un joc d'acció on els jugadors es mouen per un entorn amb graelles en dues dimensions i han d'agafar i llençar bombes per derrotar els seus enemics. El joc compta amb un mode història amb 50 nivells i suporta un multijugador cooperatiu amb un altre jugador, així com un altre de competitiu de fins a quatre jugadors.
Anunciat el 12 de gener de 2017, el joc servirà com a títol de llançament per a la Nintendo Switch així que sortirà el 3 de març, i també celebrarà el 33è aniversari de la franquícia.

## Referències

* ↑ Hawkins, Matt. «Super Bomberman R Is Being Made By Former Bomberman Staff [UPDATE: Impressions]». Siliconera, 13-01-2017. [Consulta: 14 gener 2017].
* ↑ Williams, Mike. «Nintendo Switch Launch Line-up Includes Zelda: Breath of the Wild and 1-2-Switch». USgamer, 13-01-2017. Arxivat de l'original el 15 de gener 2020. [Consulta: 13 gener 2017].
* 1 2 Alexander, Julia. «Watch 15 minutes of Super Bomberman R on the Nintendo Switch». Polygon, 13-01-2017. [Consulta: 13 gener 2017].
* 1 2 3 Marchiafava, Jeff. «Super Bomberman R Coming To Nintendo Switch». Game Informer, 13-01-2017. Arxivat de l'original el 14 de gener 2017. [Consulta: 13 gener 2017].
* ↑ Schwartz, Terri. «Nintendo Announces Super Bomberman R For Switch». IGN, 12-01-2017. [Consulta: 13 gener 2017].
# Colectivos de Jóvenes Comunistas

Els Col·lectius de Joves Comunistes (CJC) o Col·lectius de Joves Comunistes - Joventut Comunista són una organització juvenil marxista-leninista de l'Estat Espanyol vinculada al Partit Comunista dels Treballadors d'Espanya (PCTE), l'òrgan d'expressió del Partit és "Nuevo Rumbo". Va ser fundada el 13 de gener de 1985 a l'antic PCPE com a la seva organització juvenil, de la qual es van separar junt amb el PCTE arran del V Ple del Comitè Central del PCPE a l'abril de 2017.
Actualment, els CJC tenen presència en la majoria de les províncies d'Espanya, creixent de forma accelerada arreu de l'Estat. Internacionalment, participen en la Federació Mundial de la Joventut Democràtica. El novembre de 2022 es va celebrar el XI Congrés.
A Catalunya, l'organització s'anomena "Col·lectius de Joves Comunistes" (CJC).
Els congressos se celebren cada tres anys i com a màxim cada quatre, per tant el XII Congrés haurà de celebrar-se entre 2025 i 2026. Els CJC celebren anualment un Campament de la Joventut, a més de conferències i ponències sobre temes concrets, com per exemple el moviment obrer, qüestió de la dona, qüestió nacional, etc.

## Enllaços externs

* Col·lectius de Joves Comunistes CJC)
* Partido Comunista de los Trabajadores de España

## Referències

* ↑ Editor. «Crónica del XI Congreso de los Colectivos de Jóvenes Comunistas en Colectivos de Jóvenes Comunistas» (en castellà), 24-11-2022. [Consulta: 5 març 2024].
* ↑ Política, Comisión. «Crónica del IX Campamento de la Juventud en Colectivos de Jóvenes Comunistas» (en castellà), 29-08-2023. [Consulta: 5 març 2024].
# Font de la Biana

La Font de la Biana és una font del terme municipal de la Torre de Cabdella (antic terme de la Pobleta de Bellveí), del Pallars Jussà, dins del territori del poble d'Envall. És a 1.082 msnm, al nord-est d'Envall, a la dreta del barranc des Comes i a prop del camí de les Bordes d'Envall, que en aquell lloc passa el barranc per un pontet.

## Referències

* ↑ Institut Cartogràfic de Catalunya; cal fer dos passos d'aproximació
# Narcissus elegans

Narcissus elegans és una espècie de planta bulbosa de la família de les amaril·lidàcies i la Secció botànica Serotini (Parl.), juntament amb les espècies N. serotinus, N. obsoletus i N. viridiflorus segons Flora Iberica. Les fulles són de secció semicircular i la corona és molt curta. Els narcissos són plantes herbàcies bulboses; en aquesta espècie el bulb subglobós presenta túniques externes de color marró fosc. Les fulles linears, de marge llis i de secció semicircular cobertes a la base per beines que venen del bulb per prolongació de les túniques externes. Les flors són solitàries de color blanc.

## Distribució

Creixen en clarianes de matollars i bosquines d'ullastres i lleixes de roquissars calcaris.

## Observacions

És una espècie singular dins del seu gènere per la seva corona vestigial i el seu tub molt curt.

## Referències

* ↑ «Narcissus elegans a EOL» (en anglès). [Consulta: 19 març 2015].
* ↑ «Narcissus elegans a The Plant List» (en anglès). [Consulta: 19 març 2015].

## Bibliografia

* «Narcissus assoanus». Germplasm Resources Information Network.
* «Rushleaf jonquil». uBio.
* Brickell, Christopher. Gardener's Encyclopedia of Plants & Flowers. Colour Library Books, 1996, p. 518. ISBN 1-85833-472-1.
* S. Castroviejo, E. Rico. Flora iberica, Plantas vasculares de la Península Ibérica e Islas Baleares. Real Jardín Botánico, CSIC, 2013, p. 345. ISBN 978-84-00-09745-5.
# Rances (Aube)

Rances és un municipi francès situat al departament de l'Aube i a la regió del Gran Est. L'any 2007 tenia 45 habitants.

## Demografia
### Població

El 2007 la població de fet de Rances era de 45 persones. Hi havia 21 famílies de les quals 8 eren unipersonals (4 homes vivint sols i 4 dones vivint soles), 9 parelles sense fills i 4 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 25 habitatges, 21 eren l'habitatge principal de la família, 2 eren segones residències i 2 estaven desocupats. Tots els 25 habitatges eren cases. Dels 21 habitatges principals, 17 estaven ocupats pels seus propietaris i 4 estaven llogats i ocupats pels llogaters; 7 tenien quatre cambres i 15 en tenien cinc o més. 17 habitatges disposaven pel capbaix d'una plaça de pàrquing. A 11 habitatges hi havia un automòbil i a 8 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Rances el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 0 |
| 4 | 75 a 79 | 4 |
| 0 | 70 a 74 | 4 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 4 | 45 a 49 | 0 |
| 0 | 40 a 44 | 0 |
| 0 | 35 a 39 | 8 |
| 4 | 30 a 34 | 0 |
| 0 | 25 a 29 | 0 |
| 0 | 20 a 24 | 4 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 8 |

## Economia

El 2007 la població en edat de treballar era de 33 persones, 20 eren actives i 13 eren inactives. De les 20 persones actives 18 estaven ocupades (11 homes i 7 dones) i 2 estaven aturades (1 home i 1 dona). De les 13 persones inactives 9 estaven jubilades, 1 estava estudiant i 3 estaven classificades com a «altres inactius».

### Activitats econòmiques

L'any 2000 a Rances hi havia 3 explotacions agrícoles que ocupaven un total de 273 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Exploitations agricoles
* Résumé statistique Fitxa resum de dades estadístiques de Rances a l'INSEE.
* Évolution et structure de la population Fitxa amb el detall de dades de Rances a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Edward O'Brien

Edward O'Brien (Somers Point, 12 de setembre de 1914 - Essex Fells, 15 de setembre de 1976) fou un atleta estatunidenc, especialista en els 400 metres, que va competir durant la dècada de 1930.
El 1936 va prendre part en els Jocs Olímpics d'Estiu de Berlín, on guanyà la medalla de plata en la cursa dels 4x400 metres relleus del programa d'atletisme. Formà equip amb Harold Cagle, Robert Young i Alfred Fitch.
El 1935 va guanyar el campionat nacional de l'AAU de les 440 iardes. El 1936 va quedar invicte en pista coberta, establint el rècord del món dels 600 metres en guanyar el títol de l'AAU, títol que revalidà el 1937. El 1936 i el 1937 també va guanyar el campionat en pista coberta de l'IC4A dels 600 metres, alhora que millorà en dues ocasions el rècord del món dels 500 metres.

## Millors marques

* 200 metres. 21.2" (1935)
* 400 metres. 46.8" (1935)

## Referències

* 1 2 «Olympedia – Eddie O'Brien». [Consulta: 21 setembre 2022].
* ↑ «History of US Nationals Results: 400 Meters - Men» (en anglès americà). [Consulta: 21 setembre 2022].
* ↑ «United States Indoor Championships (Men)». [Consulta: 21 setembre 2022].
* ↑ «Track and Field Statistics». [Consulta: 21 setembre 2022].
# Jordisita

La jordisita és un mineral de la classe dels sulfurs. Rep el seu nom en honor d'Eduard Friedrich Alexander Jordis (1868-1917), químic de col·loides.

## Característiques

La jordisita és un sulfur de fórmula química MoS₂. Encara que generalment es pensa que és un mineral amorf, la jordisita presenta patrons de pols de difracció d'electrons. Té una estructura en capes, i la separació entre capes és aproximadament 6Å, com en la molibdenita, de la qual n'és el dimorf. La seva duresa a l'escala de Mohs és d'1 a 2.
Segons la classificació de Nickel-Strunz, la jordisita pertany a «02.EA: Sulfurs metàl·lics, M:S = 1:2, amb Cu, Ag, Au» juntament amb els següents minerals: silvanita, calaverita, kostovita, krennerita, berndtita, kitkaïta, melonita, merenskyita, moncheïta, shuangfengita, sudovikovita, verbeekita, drysdal·lita, molibdenita i tungstenita.

## Formació i jaciments

La jordisita apareix en filons i recobriments d'origen probablement hidrotermal de mitjana i baixa temperatura.
La jordisita va ser descoberta l'any 1909 a la mina Himmelsfürst, a Brand-Erbisdorf, (Saxònia, Alemanya). També ha estat trobada en un altre indret de Saxònia i a Bavària; a Austràlia, Àustria, el Brasil, el Canadà, Eslovènia, els Estats Units, França, el Kazakhstan, Mèxic, el Marroc, Polònia, la República Txeca, Rússia, Sud-àfrica, l'Uzbekistan, Xile i la Xina.
Sol trobar-se associada amb altres minerals com: ilsemannita, molibdenita, uraninita, coffinita, cinabri, pirita, fluorita, apatita, estilbita, calcita, quars.

## Referències

* 1 2 3 «Jordisite» (en anglès). Mindat. [Consulta: 7 novembre 2015].
* ↑ Kao, L.S. et al. «A C/MoS2 mixed-layer phase (MoSC) occurring in metalliferous black shales from Southern China, and new data on jordisite» (en anglès). American Mineralogist, 86, 7-8, 2001, pàg. 852-861.
* 1 2 «Jordisite» (en anglès). Handbook of Mineralogy. Arxivat de l'original el 4 de març 2016. [Consulta: 18 febrer 2017].
# WMAQ-TV

WMAQ-TV, canal virtual 5 (canal digital UHF 29) és una estació de televisió estatunidenca propietat de NBC que té llicència a Chicago (Illinois).
# WKS Gwardia Warszawa

El WKS Gwardia Warszawa (Warszawski Klub Sportowy Gwardia Warszawa) és un club de futbol polonès de la ciutat de Varsòvia.

## Història

Va participar en la lliga de primera divisió de Polònia els anys 1953-1960 (8 temporades), 1962-1966 (5 temporades), 1967-1968, 1969-1975, 1978-1979 i 1981-1983. La seva millor posició fou la segona a la temporada 1957.

## Palmarès

* Copa polonesa de futbol:
** 1954
* Campionat de Segona Divisió:
** 1952, 1961, 1966-67, 1968-69, 1977-78, 1980-81

## Galeria

* Estadi
* Estadi
* Estadi
* Estadi
* Placa
* Taulell
* Seu

## Referències

* ↑ «Poland Final Tables (1st and 2nd level)». rsssf.com. [Consulta: 9 abril 2017].
* ↑ «Poland - List of Cup Finals». RSSSF. [Consulta: 29 juliol 2011].

## Enllaços externs

* (polonès) Web oficial del club
# WMS Gaming

WMS Gaming és un fabricant de màquines escurabutxaques, terminals de videoloteria i programari per ajudar els casinos a gestionar les seves operacions de joc. També ofereix jocs en línia i per a mòbils. WMS va ser originalment una subsidiària de WMS Industries, que es va convertir en una subsidiària de propietat total de Scientific Games Corporation el 2013.
WMS va entrar al mercat de les màquines escurabutxaques de rodets el 1994 i el 1996, va presentar la seva primera màquina escurabutxaques de casino, Reel 'em In, una màquina escurabutxaques de vídeo "multi-line, multi-moneda de bonificació secundària". Va seguir amb una sèrie de jocs similars com Jackpot Party, Boom i Filthy Rich. L'any 2001, va presentar la seva sèrie d'escurabutxaques de "participació" amb temàtica Monopoly. Des de llavors, WMS Gaming ha continuat obtenint llicències per fabricar màquines de joc utilitzant diverses marques famoses addicionals. L'empresa continua venent màquines de joc i comercialitzant els seus jocs de participació.

## Història

WMS Gaming es va fundar com a filial de WMS Industries, les arrels de la qual es remunten a la fundació de Williams Manufacturing Company el 1943. Durant les últimes dècades del segle XX, Williams va produir populars màquines de pinball i videojocs d'arcade. El 1996, WMS havia transferit la seva biblioteca de videojocs a la seva filial de videojocs, Midway Games, que va fer pública i finalment es va escindir a finals dels anys noranta. Amb el ràpid declivi de la indústria arcade als anys 90, el negoci de pinball de la companyia es va tornar no rendible i WMS va suspendre la línia de pinball l'any 2000.

## Referències

* ↑ Midway Games Form S-3 filed with the SEC and dated on November 27, 2001
* ↑ Form 10-K Annual Report for the Fiscal Year Ended June 30, 2001, WMS Industries Inc., accessed May 9, 2012
# Santa Margarida de Bianya

Santa Margarida de Bianya és un nucli de població pertanyent al municipi de la Vall de Bianya (Garrotxa). És de caràcter disseminat, amb 77 habitants. L'origen del poble és l'església de Santa Margarida de Bianya, que es va constituir en parròquia. La parròquia fou incorporada a l'antic municipi de Capsec el 1857, municipi que més tard acabaria donant lloc a la Vall de Bianya.
# Wellsville (Pennsilvània)

Wellsville és una població dels Estats Units a l'estat de Pennsilvània. Segons el cens del 2000 tenia 279 habitants.

## Demografia

Segons el cens del 2000, Wellsville tenia 279 habitants, 118 habitatges, i 78 famílies. La densitat de població era de 769,4 habitants/km².
Dels 118 habitatges en un 34,7% hi vivien nens de menys de 18 anys, en un 52,5% hi vivien parelles casades, en un 8,5% dones solteres, i en un 33,1% no eren unitats familiars. En el 27,1% dels habitatges hi vivien persones soles l'11% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,85.
Per edats la població es repartia de la següent manera: un 22,6% tenia menys de 18 anys, un 6,8% entre 18 i 24, un 31,9% entre 25 i 44, un 21,9% de 45 a 60 i un 16,8% 65 anys o més.
L'edat mediana era de 40 anys. Per cada 100 dones de 18 o més anys hi havia 105,7 homes.
La renda mediana per habitatge era de 43.750$ i la renda mediana per família de 51.667$. Els homes tenien una renda mediana de 33.281$ mentre que les dones 25.313$. La renda per capita de la població era de 17.689$. Entorn del 7,7% de les famílies i el 9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wellsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Wellsville». American Fact Finder. Oficina del Cens dels Estats Units, 12-01-2010.
# Wellsville (Utah)

Wellsville és una població dels Estats Units a l'estat de Utah. Segons el cens del 2000 tenia 2.728 habitants.

## Demografia

Segons el cens del 2000, Wellsville tenia 2.728 habitants, 778 habitatges, i 686 famílies. La densitat de població era de 165,9 habitants per km².
Dels 778 habitatges en un 55,3% hi vivien nens de menys de 18 anys, en un 79,8% hi vivien parelles casades, en un 5,4% dones solteres, i en un 11,8% no eren unitats familiars. En el 9,8% dels habitatges hi vivien persones soles el 5,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,51 i el nombre mitjà de persones que vivien en cada família era de 3,79.
Per edats la població es repartia de la següent manera: un 38,3% tenia menys de 18 anys, un 10,2% entre 18 i 24, un 26,9% entre 25 i 44, un 16,9% de 45 a 60 i un 7,7% 65 anys o més.
L'edat mitjana era de 26 anys. Per cada 100 dones de 18 o més anys hi havia 101,4 homes.
La renda mitjana per habitatge era de 49.115 $ i la renda mitjana per família de 51.023 $. Els homes tenien una renda mitjana de 37.244 $ mentre que les dones 21.750 $. La renda per capita de la població era de 16.171 $. Entorn del 5,8% de les famílies i el 6,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Wellsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Wellsville». American Fact Finder. Oficina del Cens dels Estats Units, 12-01-2010.
# Santibáñez de Béjar

Santibáñez de Béjar és un municipi de la província de Salamanca a la comunitat autònoma de Castella i Lleó. És travessat pel riu Tormes i és proper a la frontera amb la província d'Àvila.

## Demografia

Evolució demogràfica :
| 1991 | 1996 | 2001 | 2004 |
| 757 | 722 | 649 | 618 |
# Santibáñez de Valcorba

Santibáñez de Valcorba és un municipi de la província de Valladolid a la comunitat autònoma espanyola de Castella i Lleó.
El seu patró és Sant Joan Evangelista.

## Referències

* ↑ VALLADOLID, ESTHER MARTÍNEZ /. «Santibáñez aprueba el diseño de su escudo y bandera oficial» (en castellà), 28-08-2018. [Consulta: 15 juny 2024].
# Xot de Santa Marta

El xot de Santa Marta (Megascops gilesi) és una espècie de mussol de la família dels estrígidae). Només es troba a la Sierra Nevada de Santa Marta de Colòmbia. El seu estat de conservació es considera vulnerable.

## Taxonomia i sistemàtica

El mussol de Santa Marta es va descriure formalment el 2017, tot i que en aquell moment es pensava que un exemplar recollit el 1919 potser era una "forma diferent". Els albiraments relativament recents d'individus que s'han assignat retroactivament a l'espècie són anteriors al 2017. Es creu que està més estretament relacionat amb el xot del Perú (M. roboratus), el xot de Watson (M. watsonii) i el xot variable (M. atricapilla).

## Descripció

El xot de Santa Marta és un membre de mida mitjana del gènere Megascops, encara que la longitud i la massa de l'exemplar de 1919 no es van publicar. El plomatge és semblant al d'altres del seu gènere, amb el cap, l'esquena, el pit i les ales de color vermellós a marró grisenc i el ventre pàl·lid. La capçada i l'esquena són barrades, el pit té ratlles marrons més fosques i el ventre té una barra marró pàl·lida. Els tars tenen plomes daurades.

## Distribució i hàbitat

El xot de Santa Marta només es coneix a Sierra Nevada de Santa Marta, al nord de Colòmbia. Gairebé tots els registres són de la carena de Sant Llorenç i zones properes, que són de fàcil accés i són visitats periòdicament per grups turístics ornitològics. Hi ha un nombre menor d'informes d'eBird a la part central de la serralada. Es creu que l'espècie habita el bosc humit entre 1,800 a 2,500 m (5,900 a 8,200 ft), però possiblement pot ser més amunt.

## Comportament i ecologia

No se sap res sobre la dieta i el comportament d'alimentació de l'espècie. L'única dada relativa a la cria és que l'exemplar tipus estava en condicions de reproducció quan es va recollir el març de 1919.

## Estat

La UICN ha classificat el mussol de Santa Marta com a Vulnerable. L'espècie té un rang restringit, només es troba a la relativament petita Sierra Nevada de Santa Marta. La major part de la coberta forestal autòctona ha estat substituïda per plantacions de pins i eucaliptus i pastures ramaderes. La població estimada de l'espècie és d'entre 2300 i 7500 individus madurs i es creu que el seu hàbitat i població adequats estan en declivi.

## Referències

* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 261. ISBN 978-84-16728-37-4.
* 1 2 Krabbe, N. K. Ornitología Colombiana, 16, 2017, pàg. 1–27.
* 1 2 3 4 5 Kirwan, G. M. (2020).
* 1 2 BirdLife International. «Santa Marta Screech-owl. Megascops gilesi» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2019. [Consulta: 17 febrer 2023].
* 1 2 «Santa Marta screech owl eBird range map» (en anglès). [Consulta: March 31, 2020].
# Xirinó

Xirinó (en rus: Ширино) és un poble de l'óblast de Vladímir, a Rússia, segons el cens del 2010 no tenia cap habitant. Pertany al districte municipal de Múrom.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Xiriàievka

Xiriàievka (en rus: Ширяевка) és un poble del krai de Primórie, a l'Extrem Orient de Rússia, que en el cens del 2010 tenia 616 habitants.

## Referències

* ↑ Законодательное собрание Приморского края. Сборник «Муниципальные образования Приморского края» Arxivat 2014-10-09 a Wayback Machine.
# Sant Pèire (Cuneo)

Sant Pèire (occità), Sampeyre en italià o San Pèire en piemontès és un municipi italià, a la Val Varacha, dins de les Valls Occitanes (regió del Piemont). L'any 2007 tenia 1.105 habitants. Limita amb els municipis de Brossasc, Chastèldalfin, Elva, Frasso, Macra, Oncin, Paisana, San Damiano Macra, Sant Frònt i Stroppo.

## Galeria fotogràfica

* Església de St Pere i St Pau
* Església de St Pere i St Pau, particular
* Església de St Pere i St Pau, portal
* Església de St Pere i St Pau, interior: fresc de la Madonna della conigliera
* Església de St Pere i St Pau, interior: fresc- particolare
* Església de St Pere i St Pau, interior: fresc
* Església de St Pere i St Pau, interior: fresc- la Magdalena
* Església de St Pere i St Pau, interior: fresc- la matança dels innocents
* Església de St Pere i St Pau, interior: fresc- Giuda
* Església de St Pere i St Pau, interior: fresc- l'àngel
* Casa Clary - ex palau comunal
* Façana